Laura Codruța Kovesi, procuror-şef DNA: Un vot politic nu trebuie să blocheze cursul firesc al justiției. Nu există motivare când se respinge un astfel de aviz. Dacă în cazul unui parlamentar, atunci când cerem aviz pentru arestare sau reținere, ancheta își continuă cursul, când e vorba de miniștri în funcție sau foști miniștri lipsa unui aviz împiedică continuarea anchetei. Singurul ajutor ar fi ca imunitatea să fie eliminată mai ales în cazul miniștrilor sau foștilor miniștri.

Liberalii dau de înţeles că ar fi de acord cu modificarea Constituţiei în acest sens.

Cătălin Boboc, preşedintele Comisiei Juridice a Senatului: E greu să facem treaba asta cu această Constituţie, se poate discuta acum la revizuirea ei. Noi avem o problemă în ceea ce priveşte modul de soluţionare al acestor cereri de la Parchet. Şi în Germania, la fel trebuie să ceară Parchetele încuviinţare de la Parlament. La începutul fiecărui mandat, pentru anumite infracţiuni dau o hotarare a Bundestag-ului, spre exemplu, în care se ridică tuturor parlamentarilor imunitatea.